open-index/open-wikipedia-markdown huggingface dataset:
Helsingius

**Helsingius** on sukunimi. Yksi nimen kantajia on ollut Jääsken kirkkoherra *Markus Helsingius* (k. 1678)

Ensimmäisten joukossa suku- tai lisänimeä *Helsingius* käytti Turun katedraalikoulun rehtori Marcus Henrici Helsingius (1555–1609), jonka ei kuitenkaan varmuudella tiedetä olevan sukua nykyään elävälle Helsingius-suvulle. Ennen isovihaa sukunimen *Helsingius* ja *Helsing* käyttäjiä oli Suomessa runsaasti.

* Marcus Henrici Helsingius (noin 1565–1609), Turun koulun rehtori
* Georg Helsingius (1662–1741), Viipurin linnan ja Siikaniemen kirkkoherra 1695, Porvoon tuomiorovasti, Markus Helsingiuksen poika
* Henrik Helsingius (1703–1757) Iisalmien kirkkoherra, valtiopäivämies 1738–39, Georg Helsingiuksen poika
* Daniel Helsingius (noin 1717–1774), myssypoliitikko, kuninkaallinen sihteeri, Georg Helsingiuksen poika
* Gustaf Fredrik Helsingius (1815–1886), kirkkohistorioitsija
* Gustaf Mauritz Helsingius (1816–1868), virka- ja valtiopäivämies
* August Vilhelm Helsingius (1821–1914), Hämeenlinnan pormestari ja valtiopaivämies.
* Gustaf Adolf Helsingius (1855–1934), vaivaishoidon tarkastaja, hovineuvos, Henrik Emil Helsingiuksen veljenpoika
* Naema Helsingius (1860–1933), kuurojen koulun opettaja
* Karl Birger Helsingius (1870–1931), eversti ja sotilasasiamies
* Gustaf Helsingius (1884–1935), jääkäri
* Torsten Helsingius (1888–1967), suomenruotsalainen opettaja ja kirjailija
* Barbara Helsingius (1937–2017), suomenruotsalainen folkmusiikin esittäjä, säveltäjä ja sanoittaja
* Johan "Julf" Helsingius (s. 1961), suomalainen Internet-pioneeri
## Lähteet
*R. Rosén, Liber scholae Helsingforsensis 1691–1865. SSJ 12 (1936) s. 49
*V. Lagus, Studentmatrikel I (1889–91) s. 376 (LXXVII).
*A. R. Cederberg, Porvoon hiippakunnassa vv 1722–1728 papiksi vihityiden luettelo.
*Viipurilaisen osakunnan nimikirja I 1640–1793 (1968) s. 66.
*S. Haltsonen (toim.), Viipurilaisen osakunnan nimikirja I 1640–1793 (1968) s. 22.
*Uppsala universitets matrikel I 1595–1700 (utg. A. Andersson et al., 1900–11) s. 312
*Sveriges krigsarkiv, Militiekontorets avlöningslistor 1709 f. 86v (KA mf. WA 2074). 
*J. Vallinkoski, Turun akatemian väitöskirjat 1642–1828. HYKJ 30 (1962–66) 188R, 680D, 1607D, 1838R, 3429G, 3431G.
*Sursillin suku (täyd. ja toim. E. Kojonen, 1971) 7275

### Viitteet
Bengt Lindström

**Bengt Lindström** (3. syyskuuta 1925 Storsjö, Härjedalen, Ruotsi – 28. tammikuuta 2008 Njurunda, Sundsvall) oli ruotsalainen taidemaalari, kansainvälisesti maineikkaimpia ruotsalaisia taiteilijoita. Hänen tunnetuimmat teoksensa ovat suurikokoisia, värikkäitä maalauksia. Tunnetuimpia teoksia ovat Timråssa Midlandan lentoaseman sisäänajotien vieressä oleva suuri Y:n muotoinen veistos, Örebrossa sijaitseva Åbyn voimalaitoksen julkisivun maalaus 1990-luvun lopulta ja lähistöllä olevan jakeluaseman seinän samantapainen maalaus. Maalausten sanotaan syntyneen pohjoismaisen muinaistaruston pohjalta.

Muutettuaan 1944 Tukholmaan hän opiskeli Isaac Grünewaldin taidekoulussa ja sen jälkeen useissa ulkomaisissa kouluissa. Hän muutti 1948 Ranskaan, jossa hän asui Pariisissa vuoteen 2004. Siinä vaiheessa hän palasi pysyvästi Ruotsiin ja asettui Sundsvalliin, jossa hän oli aiemmin viettänyt kesät.

Hänen puolisonsa oli pariisilainen galleristi Michèle Lindström. He ovat lahjoittaneet taidekokoelmansa Härnösandiin Västernorrlandin läänin lääninmuseoon.

## Lähteet
* 
* Svenskakonstnarer.se
* Helsingin Sanomat 31.1.2008 s. C1
* Bengt Lindström är död , Dagens Nyheter, 29.1.2008.

## Aiheesta muualla

* Bengt Lindström, kuvia teoksista.
Rarities

**Rarities** on The Beatlesin 17 kappaletta sisältävä kokoelma-albumi vuodelta 1978.

## Kappaleet
Kaikki kappaleet Lennon/McCartney, jollei toisin ilmoitettu.

** A-puoli **
# "Across the Universe"
# "Yes It Is"
# "This Boy"
# "The Inner Light" (Harrison)
# "I’ll Get You"
# "Thank You Girl"
# "I Want to Hold Your Hand" (saksankielinen versio)
# "You Know My Name"
# "Sie Liebt Dich" (saksankielinen versio)

** B-puoli **
# "Rain"
# "She’s a Woman"
# "Matchbox" (Perkins)
# "I Call Your Name"
# "Bad Boy" (Williams)
# "Slow Down"
# "I’m Down"
# "Long Tall Sally" (Johnson/Penniman/Blackwell)
Väite

Väitteellä tarkoitetaan asiaa, mikä on totta tai mikä on faktaa, vaikkakin sitä ei voida todistaa todeksi, taikka muut eivät uskoisi väittämään. Väite on varmana esitetty toteamus, toisin kuin  tosiasia, mikä on subjektiivisesta tiedosta ja/tai tulkinnasta riippumaton asia.

**Väite** voi tarkoittaa seuraavia asioita: 

* filosofiassa yleisimmin: propositio eli väitelause
* premissi
* argumentti.
Modaalisuus

**Modaalisuus** (lat. *modus* = 'tapa, laatu, standardi', moodi = järjestelmän perustaksi soveltuva) viittaa länsimaisen musiikin yhteydessä keskiajalla syntyneeseen asteikkojärjestelmään, jossa diatonisen asteikon sävel voi muodostaa perussävelen asteikolle, jolla on sille ominainen intervallirakenne. Moodit ovat kiinteitä, pysyviä säveltasorakenteita tai pysyviä rytmikuvioita. Moodeja sanotaan myös kirkkosävellajeiksi.

Moodijärjestelmään perustuvat monien kulttuurien sävel- ja rytmijärjestelmät, ja länsimaisten säveltäjien kiinnostusta ovat herättäneet Intian, Japanin, Balin, Indonesian ja arabialaisten sekä monien Afrikan kulttuurien järjestelmät. Moodijärjestelmää ovat soveltaneet muun muassa Béla Bartók, Igor Stravinsky ja Olivier Messiaen. Sibelius käytti arkaisoivaa modaalista ilmaisua uransa alkuvaiheen kuorolauluissa, mutta orkesteriteoksissa modaalisia piirteitä on tuotannon kaikissa vaiheissa.

## Joidenkin asteikkojen moodeja


Tiedosto:Modes of C jazz minor.png|C-jazz-mollin moodit. Jazz-mollin moodeista käytetään monenlaisia erilaisia nimiä. Kuvassa olevat nimet ovat englanniksi ja esimerkkejä käytetyistä nimistä.

Tiedosto:Modes of harmonic C minor.png|Harmonisen C-mollin moodit. Moodeilla ei varsinaista harmonista mollia ja fryygistä dominanttia lukuun ottamatta ole virallisia nimiä. Kuvassa olevat nimet ovat englanniksi ja esimerkkejä kyseisistä moodeista käytetyistä epävirallisista nimistä.



## Katso myös
*Kirkkosävellajit
*Modaalinen jazz

## Lähteet

## Aiheesta muualla
Uskontoantropologia

**Uskontoantropologiassa** tutkitaan laaja-alaisesti uskontoa ja uskontoja kulttuurisina ilmiöinä. Sen tutkimusalaan kuuluvat esimerkiksi uskonnollisten instituutioiden suhde muihin yhteiskunnan instituutioihin sekä uskonnollisten uskomusten ja käytäntöjen vertailu kulttuurien välillä. Modernissa antropologiassa uskontoa pidetään maagisen ajattelun kehittyneempänä muotona. Samoin jokaisen uskonnon nähdään olevan sitä harjoittavan ihmisyhteisön kulttuurinen tuote.
Guy Périllat

**Guy Périllat** (s. 24. helmikuuta 1940 La Clusaz, Ranska) on ranskalainen uransa lopettanut alppihiihtäjä.

Périllat saavutti urallaan kaksi olympiamitalia, 1960 Squaw Valleyn kisojen syöksylaskusta pronssia ja 1968 Grenoblessa samasta lajista hopeaa. Suurpujottelussa 1968 hän jäi niukasti mitaleiden ulkopuolelle sijoituttuaan neljänneksi, lisäksi hänen olympiauraltaan löytyy vielä kolme 6. sijaa.

Périllat voitti alppiyhdistetyn maailmanmestaruuden vuonna 1960 ja suurpujottelun mestaruuden 1966. Hän sijoittui pujottelussa kahdesti hopealle vuosina 1962 ja 1966, sekä kuudenneksi syöksylaskussa 1962.

Périllat saavutti urallaan kaksi maailmancupin osakilpailuvoittoa, molemmat pujottelusta. Hän sijoittui vuonna 1967 maailmancupin kokonaiskilpailussa kolmanneksi.

Périllat lopetti uransa keväällä 1969.

## Lähteet
*
*Périllat Ski-databasen sivuilla
Roine (etunimi)

**Roine** on suomalainen miehen ja naisen etunimi. 

Nimi on peräisin Pirkanmaalla sijaitsevan järven nimestä Roine, joka mainitaan myös Topeliuksen kirjoittamassa tunnetussa laulussa *[[Kesäpäivä Kangasalla]]*.

Nimi Roine annettiin 1900-luvulla noin 210 henkilölle, joista 160 oli miehiä ja noin 30–50 naisia. Vuoden 2000 jälkeen syntyneitä Roine-nimisiä henkilöitä on vain muutama.

Harvinaisuudestaan huolimatta nimi Roine otettiin almanakkaan vuonna 1950, mistä lähtien sen nimipäivä oli 6. lokakuuta. Almanakan nimipäiväluetteloon se merkittiin naisen nimeksi, vaikka se oli miehillä yleisempi. Vuonna 1995 se kuitenkin poistettiin almanakasta, mistä lähtien samana päivänä nimipäiväänsä ovat viettäneet Minttu ja Pinja.

## Tunnettuja Roine-nimisiä
* Roine Bertel (1886–1964), runoilija
* Roine Carlsson (1937–2020), ruotsalainen poliitikko
* Roine Rautio (1934–1960), neuvostoliitonsuomalainen säveltäjä ja kapellimestari
* Roine Rikhard Ryynänen, *R. R. Ryynänen* (1891–1963), sanoittaja, tenorilaulaja ja kuoromies

## Lähteet
Kategoriavirhe

**Kategoriavirhe** on semanttinen tai ontologinen virhe, jossa jostakin asiasta käytetään sellaisia käsitteitä, jotka soveltuvat ainoastaan johonkin täysin toista tyyppiä (kategoriaa) olevaan asiaan. Kategoriavirheessä siis jokin ominaisuus liitetään sellaiseen asiaan, jolla ei voi olla tätä ominaisuutta.

Eräs esimerkki kategoriavirheestä olisi seuraava: Joku henkilö voi kuulla, että pääministeri on käymässä Brysselissä, ulkoministeri Washingtonissa ja asuntoministeri Sipoossa. Jos hän tämän jälkeen kysyy ”mutta missä hallitus on?”, tämä on kategoriavirhe. Hallitus ei ole erillinen henkilö, se on ainoastaan jäsentensä kokonaisuus.

Termin ”kategoriavirhe” esitteli Gilbert Ryle teoksessaan *[[The Concept of Mind]]* (1949). Hänen tarkoituksenaan oli poistaa mielen luonnetta koskeva sekaannus, joka oli peräisin kartesiolaisesta metafysiikasta (”aave koneessa”). Rylen mukaan oli virhe pitää mieltä aineettomasta substanssista eli perusaineksesta koostuvana oliona, koska substanssia koskevat oletukset eivät ole sovellettavissa joukkoon taipumuksia ja kykyjä (eli mieleen). Monet filosofit ovat omaksuneet Rylen termin, vaikkakaan ei ole olemassa yksimielisyyttä siitä, kuinka kategoriavirheet voidaan tunnistaa.

## Katso myös

* Argumentointivirhe

## Lähteet
Leonhard Stock

**Leonhard Stock** (s. 14. maaliskuuta 1958 Finkenberg, Itävalta) on itävaltalainen alppihiihdon olympiavoittaja.

Stock voitti syöksylaskun olympiakultaa Lake Placidissa 1980. Calgaryn olympialaisissa 1988 hän sijoittui syöksylaskussa neljänneksi ja supersuurpujottelussa kahdeksanneksi.

Stock saavutti urallaan yhden MM-mitalin, joka tuli vuoden 1980 olympialaisten yhteydessä lasketusta alppiyhdistetystä. Neljänneksi hän sijoittui kaksi kertaa, Crans-Montanan kisojen super-G:ssä 1987 sekä Saalbachin syöksylaskussa 1991.

Stock teki pitkän uran alppihiihdon maailmancupissa. Hän laski kolmella eri vuosikymmenellä, vuodesta 1976 vuoteen 1993. Hän voitti 17 kauden aikana kolme osakilpailua ja sijoittui 25 kertaa palkintokorokkeelle. Hän oli kauden 1978-1979 loppupisteissä toinen 13 pistettä Sveitsin Peter Lüscheriä jäljessä.

Viimeisen kilpailunsa Stock laski Ruotsin Åressä 26. maaliskuuta 1993.

## Maailmancupin osakilpailuvoitot

## Lähteet
* 
* Stock Ski-databasen sivuilla
Front 242

**Front 242** on belgialainen elektronisen musiikin yhtye. Yhtye on electronic body musicin vaikutusvaltaisimpia ja tunnetuimpia nimiä. Yhtyeen perustivat vuonna 1981 Aarschotissa Daniel Bresanutti ja Dirk Bergen. Seuraavana vuonna yhtyeeseen liittyivät Under Viewer -duon jäsenet Patrick Codenys ja Jean-Luc De Meyer. Yhtyeen kokoonpano muodostui Richard Jonckheeren liityttyä siihen Bergenin tilalle vuonna 1983. 

Front 242:n läpimurto tapahtui vaiheittain: jo vuoden 1984 albumi *No Comment* saavutti huomiota Belgian lisäksi myös muualla Euroopassa ja Yhdysvalloissa, mutta varsinaisesti yhtye tuli suuren yleisön tietoisuuteen vuonna 1988 albumilta *Front by Front* irrotetun *Headhunter *-singlen myötä. Kappaleen musiikkivideosta alkoi pitkäaikainen yhteistyö alankomaalaisen ohjaajan Anton Corbijnin kanssa. Front 242 on lopettanut keikkailemisen ja viimeinen esiintyminen nähtiin Brysselissä 25.1.2025. 

## Diskografia
* *Geography* (1982)
* *No Comment* (1984)
* *Backcatalogue* (1987)
* *Official Version* (1987)
* *Front by Front* (1988)
* *Tyranny (For You)* (1991)
* *06:21:03:11 Up Evil* (1993) (F:U:C:K Up Evil)
* *05:22:09:12 Off* (1993) (E:V:I:L Off)
* *Pulse* (2003)

## DVD:t
* *Integration Eight X Ten* (1991)
* *Catch the Men* (2005)

## Aiheesta muualla

* Front 242:n kotisivut
Paavo Fossi

**Paavo Matti Fossi** (14. tammikuuta 1904 Ilmajoki – 2. tammikuuta 1979 Ilmajoki) oli Ilmajoella asunut maanviljelijä, toimittaja ja kirjailija.

Fossi oli Ilmajoki-lehden päätoimittajana 15 vuoden ajan vuosina 1955–1967 ja hän kirjoitti lehteen myös säännöllisesti pakinoita. Fossin kirjallinen tuotanto koostuu yli 150 novellista joita julkaistiin eri lehdissä. Kahdeksan novellin kokoelma ilmestyi vuonna 1958 kirjana nimeltä *Kertomuksia*. Fossi voitti 1954 Helsingin Sanomien järjestämän kansainvälisen novellikilpailun Suomen sisällissotaa kuvaavalla novellillaan *Hetkiä*. Fossin novellikokoelma *Toisia kertomuksia* on ilmestynyt Ilmajoki-seura ry:n kustantamana ja Maire Paltareen toimittamana 2017. Teos sisältää 45 novellia.

Fossi oli vuonna 1962 yksi Pohjanmaan Kirjailijat ry:n neljästätoista perustajajäsenestä. 

Fossi oli innokas valokuvaaja ja hänen valokuviaan on ollut esillä eri näyttelyissä. Fossin vanhemmat olivat maanviljelijä Samo Fossi ja Selma Fossi (o.s. Nylén). Puoliso oli Lilja (o.s. Frigård).

## Teokset
* *Kertomuksia*.  WSOY 1958
* *Aavemorsian*.   Kirjapaino Il-Mo, Ilmajoki 1966 (nimellä Paul Hamari)
* * Toisia kertomuksia* toim. Maire Paltare, kustantaja Ilmajoki-Seura ry 2017.

## Lähteet
* Suomen kirjailijat-tietokanta
* Museovirasto: Yli-Lauroselan kesänäyttelyt 2006 (Web Archive-linkki)
* Suomen kuvittajat blogit: Paavo Fossin kirjojen kansikuvia

### Viitteet

## Aiheesta muualla
*
* Paavo Fossi : Tarina Korvenloukon pontikkatehtaasta, Suomen Kuvalehti, 14.10.1933, nro 42, s. 16, Kansalliskirjaston digitaaliset aineistot
* Paavo Fossi : Kaukjärven haamu, Hakkapeliitta, 01.02.1938, nro 5, s. 25, Kansalliskirjaston digitaaliset aineistot
Erkki Kokkonen

**Erkki Kokkonen** -nimisiä henkilöitä:

* Erkki Kokkonen, *[[Ere Kokkonen]]* (1938–2008), suomalainen elokuvaohjaaja, käsikirjoittaja ja näyttelijä
* Erkki Kokkonen, *[[Kokkos-Ierikka]]* (1906–1985), suomalainen runoilija ja pakinoitsija
Varma (nimi)

**Varma** on suomalainen etunimi. Varma kuuluu 1900-luvun alussa yleistyneisiin merkityssisältöisiin nimiin.

Varma on ollut käytössä sekä miehen että naisen etunimenä. Vuoden 2019 loppuun mennessä nimi Varma on annettu noin 200 miehelle ja noin 680 naiselle. Vuoden 1946 etunimilain nojalla Oikeusministeriö on määrännyt Varman naisennimeksi, mutta vielä 2010-luvulla nimi on annettu muutamalle pojallekin. Suurin osa Varma-nimisistä, sekä miehistä että naisista, on kuitenkin 1900-luvun alkupuolella syntyneitä; vuoden 1960 jälkeen syntyneitä Varmoja on vain muutamia kymmeniä.

Varma viettää nimipäivää 23. elokuuta.

## Tunnettuja Varmoja
* Varma Kallio (1920–2003), sosialidemokraattinen poliitikko ja hallitusneuvos, opetusministeri 1974
* Varma Lahtinen (1894–1976), näyttelijä
* Varma Niiranen (1920–1992), runoilija, sanoittaja ja lehtiavustaja
* Varma T. Suosalmi (1894–1968), revisioneuvos ja kaupunginjohtaja
* Varma K. Turunen (1913–1994), sosialidemokraattinen poliitikko

## Kuvitteellisia Varmoja

* Varma Kylmälehto, tv-sarjassa *[[Maalaiskomedia]]*

## Lähteet
Berit

**Berit** on naisen etunimi, Birgit-nimen skandinaavinen muunnelma. Nimi on mukana Suomen ruotsinkielisessä nimipäiväkalenterissa ja sen nimipäivä on 1. helmikuuta. 

Digi- ja väestötietoviraston tietojen mukaan Berit-nimen on Suomessa saanut 1900-luvun alusta vuoden 2019 loppuun mennessä 2&nbsp;377 naista ja ainakin yksi mies. Suurin osa heistä on syntynyt vuosien 1920 ja 1959 välisenä aikana.

## Tunnettuja Beritejä
* Berit, suomalaisen laulaja Tuula Nordströmin taiteilijanimi
* Berit ”Bibi” Andersson, ruotsalainen näyttelijä
* Berit Andnor Bylund, ruotsalainen poliitikko
* Berit Aunli (o.s. Kvello), norjalainen maastohiihtäjä
* Berit Berthelsen (o.s. Tøien), norjalainen pituushyppääjä ja viisiottelija
* Berit Bertling, norjalainen kirjailija
* Berit Högman, ruotsalainen sosiaalidemokraattisen työväenpuolueen poliitikko
* Berit Johansson, ruotsalainen muotoilija
* Berit Mørdre Lammedal, norjalainen maastohiihtäjä
* Berit Lindholm, ruotsalainen oopperalaulaja
* Berit Nesheim, norjalainen elokuvaohjaaja
* Berit Paatsi, suomalainen maanmittausinsinööri
* Berit Reiss-Andersen, Norjan Nobel-komitean puheenjohtaja
* Berit Spong, ruotsalainen kirjailija
* Berit Talpsepp-Jaanisoo, virolainen kuvataiteilija

## Kuvitteellisia Beritejä

* Berit, markiisi ja ritarikokelas David Eddingsin kirjasarjoissa Eleniumin taru ja Tamulin taru

## Lähteet
Trifon Ivanov

**Trifon Ivanov** (bu: Трифон Иванов, 27. heinäkuuta 1965 Lipnitsa, Bulgaria – 13. helmikuuta 2016) oli bulgarialainen jalkapalloilija, pelipaikaltaan puolustaja.

Ivanov, joka tunnettiin usein lempinimellä ”Bulgarialainen susi” hänen karvaisen ulkonäkönsä takia, aloitti uransa Veliko Tărnovossa. Myöhemmin hän pelasi muun muassa TsSKA Sofiassa kausilla 1994–1995 ja 1997–1998 ja itävaltalaisessa Austria Wienissä ja Rapid Wienissä sekä espanjalaisessa Real Betisissä.

Ivanov oli mukana Bulgarian maajoukkueessa vuoden 1994 MM-kisoissa, joissa Bulgaria tuli neljänneksi hävittyään pronssiottelussa Ruotsille. Hän edusti Bulgariaa myös vuoden 1996 EM-kisoissa ja vuoden 1998 MM-kisoissa.

Ivanov valittiin Bulgarian vuoden jalkapalloilijaksi vuonna 1996. Hän kuoli helmikuussa 2016, 50-vuotiaana, sydänkohtaukseen. 

## Saavutukset
* Bulgarian mestaruus 1988–1989, 1989–1990
* Bulgarian cupin voitto 1989
*Itävallan mestaruus 1995–1996
*Itävallan cupin voitto 1995
*Cup-voittajien cupin voitto 1996

## Lähteet

## Aiheesta muualla
* Henkilökuva Invest Bulgaria -sivustolla
Suomihuiput (Isto Hiltunen)

__NOTOC__
**Suomihuiput** on Isto Hiltusen kokoelma-albumi, joka julkaistiin vuonna 2005 osana *[[Suomihuiput]]* -kokoelmalevysarjaa.

## Kappaleet
# Täältä ikuisuuteen
# Mikset mua huomaa
# Nadja ja Nikolai
# Valoa ikkunaan
# Jos mua rakastaisit
# Emmanuelle
# Katse
# Alla pinnan
# Rakkaus lähtee, ikävä jää
# Joki tyyntyy iltaisin
# Rakkauden laulu
# Kuu ja maa
# Alla kuuman auringon
# Kynttilän liekki
# Olivia
# Sytytä lyhty
# Kotiin matkalla
# Vastatuuleen
# Ei tänään huomista oo
# Tähti
Hyvän ja pahantiedon puu (elokuva)

**Hyvän ja pahantiedon puu** () on yhdysvaltalainen komediaelokuva vuodelta 1925. Se perustuu Eddie Dowlingin kirjoittamaan näytelmään, ja sen ohjasi sekä käsikirjoitti Edmund Goulding. Elokuvan pääosia näyttelevät Constance Bennett, Joan Crawford ja Sally O'Neil. *Hyvän ja pahantiedon puu* on noin 58 minuutin mittainen mykkäelokuva. Yhdysvalloissa elokuva sai ensi-iltansa joulukuun 27. päivänä vuonna 1925 ja Suomessa 11. lokakuuta 1926. Elokuva kertoo kolmen showtytön rakkauselämistä.

## Näyttelijät
*Constance Bennett – Sally 
*Joan Crawford – Irene 
*Sally O'Neil – Mary 
*William Haines – Jimmy Dungan 
*Douglas Gilmore – Glen Nester 
*Ray Howard – Charles Greenwood 

## Lähteet

## Aiheesta muualla
*
*
David Zogg

**David Zogg** (18. joulukuuta 1902 Azmoos, Wartau, St. Gallenin kantoni, Sveitsi – 26. heinäkuuta 1977 Arosa, Graubünden, Sveitsi) oli sveitsiläinen alppihiihtäjä ja kolminkertainen maailmanmestari.

Zogg voitti kaikkien aikojen ensimmäisen miesten pujottelun maailmanmestaruuden, kotimaassaan Sveitsin Mürrenissä järjestetyissä, historian ensimmäisissä maailmanmestaruuskilpailuissa 1931. Vuonna 1934 järjestettiin MM-kilpailut jälleen Sveitsissä, St. Moritzissa, jossa Zogg voitti maailmanmestaruudet syöksylaskussa ja alppiyhdistetyssä. Syöksylaskun hopeaa Zogg saavutti Cortinan kisoista 1932 ja Innsbruckin kisoista 1933 sekä pujottelun hopeaa St. Moritzista 1934 ja Mürrenistä 1935.

1930-luvulla Zogg esiintyi kolmessa talviurheiluun liittyvässä elokuvassa.

## Lähteet
*
*Zogg Ski-databasen sivuilla 
*Zogg Internet Movie Databasessa (IMDb.com) 

### Viitteet

## Aiheesta muualla
Sydänääni

**Sydänääniä** kuullaan stetoskoopilla yleensä kaksi. Ensimmäinen sydänääni johtuu eteis-kammioläppien sulkeutumisesta kammioiden systolen alkupuolella. Toinen sydänääni johtuu kammio-valtimoläppien sulkeutumisesta kammioiden systolen lopulla. 

Toisen sydänäänen kesto on lyhyempi, mutta sen taajuus on korkeampi. Ensimmäinen ja toinen sydänääni ovat normaaleja sydänääniä. Lisäksi voidaan kuulla terveestä sydämestä heikko systolinen sivuääni, joka kuuluu ensimmäisen sydänäänen jälkeen. Kolmas sydänääni kuuluu kammioiden diastolen alussa ja se johtuu kammioiden nopeasta täyttymisestä. Kolmas sydänääni on normaali hevosella, jonka sydämestä yleensä kuuluu Aorttaläpän ja keuhkovaltimoläpän sulkeutuminen erillisinä. Koirillakin ne voivat kuulua erillisinä sisäänhengityksen aikana sykkeen ollessa hidas. Pieneläimillä ja ihmisellä kolmas ääni on merkki sydämen vajaatoiminnasta. Neljäs sydänääni johtuu eteisten supistumisesta ja sekin on hevosella normaali ääni, mutta ihmisellä epänormaali.
Rudolf Rominger

**Rudolf ”Rudi” Rominger** (21. elokuuta 1908 Fextal, Sveitsi – 8. marraskuuta 1979) oli sveitsiläinen alppihiihtäjä ja nelinkertainen maailmanmestari.

Rominger voitti kultaa syöksylaskussa ja alppiyhdistetyssä sekä pronssia pujottelussa Innsbruckin maailmanmestaruuskilpailuissa 1936. Sveitsin Engelbergissä 1938 järjestetyissä MM-kilpailuissa Rominger voitti pujottelun mestaruuden ja alppiyhdistetyn hopeaa. Pujottelun maailmanmestaruuden hän voitti toistamiseen vuonna 1939 Zakopanessa, jossa hän sijoittui myös alppiyhdistetyssä pronssille.

## Lähteet
*
*Rominger Ski-databasen sivuilla
Boris Rung

**Boris Rung** (16. tammikuuta 1925 Helsinki – 11. kesäkuuta 2003 Porvoo) oli suomalainen moottoriurheilun parissa työskennellyt johtohenkilö. Hän oli yksi European Rallycross Associationin (ERA) perustajajäsenistä, ja vuosina 1980–1985 hän toimi yhdistyksen puheenjohtajana. Helsingin UA:n jäsenenä Rung oli mukana tuomassa rallicrossia myös Suomeen, ja hän edusti Autourheilun Kansallista Keskusliittoa (AKK) FISA:n, ja myöhemmin FIA:n Off-Road Commissionissa.

Rung kuoli vuonna 2003 jättäen jälkeensä vaimo Maj-Lisin, tytär Jenniferin ja poika Peterin.
The Jerusalem Post

**The Jerusalem Post** on israelilainen englannin- ja ranskankielinen tabloid-sanomalehti. Lehden perusti Gershon Agron 1. joulukuuta 1932 nimellä *The Palestine Post*. Vaikka The Jerusalem Post tavoittaa päivittäin kymmeniätuhansia lukijoita, lukijamäärät eivät silti ole yhtä suuria kuin isommilla hepreankielisillä sanomalehdillä. *The Jerusalem Postin* lukijakunta koostuu kuitenkin paljolti erilaisista lukijoista, kuten israelilaisista poliitikoista, ulkomaisista journalisteista ja turisteista. Lehteä toimitetaankin ympäri maailman. 

## Historia
Nykyinen *The Jerusalem Post* perustettiin alkujaan nimellä *The Palestine Post*. Perustaja Gershon Agron oli yhdysvaltalainen journalisti sekä lehtitoimittaja, joka asui Palestiinan mandaatissa. Alkujaan lehti kannatti juutalaisten valtion syntyä Palestiinaan sekä avoimesta vastusti Ison-Britannian yrityksiä vastustaa juutalaisten maahanmuuttoa mandaatin aikana.

Aikaisemmin *The Jerusalem Post* kannatti Israelin työväenpuoluetta ja lehden poliittinen näkemys olikin liberaali tai keskusta-vasemmistolainen. Vuonna 1989 Hollinger Inc. osti *The Jerusalem Postin*. Kanadalaisen konservatiivisen lehden, ja sen johtajan Condrad Blackin hallinnon alaisena *The Jerusalem Postin* poliittinen kanta siirtyi keskusta-oikeistolaiseksi ja lehti rupesi kannattamaan Likudia.

## Nykyisyys
Tällä hetkellä *The Jerusalem Postin* katsotaan kallistuvan maltilliseen oikeistoon poliittisessa kannassaan, vaikkakin vasemmistomyönteisiä kolumneja esiintyykin toimituksen sivuilla. *The Jerusalem Post* kannattaa talouspolitiikkaa, joka lähentelee neoliberalismia.

Muiden israelilaisten lehtien tapaan *The Jerusalem Post* ilmestyy sunnuntaista perjantaihin. Lehti ei ilmesty lauantaisin sapatin takia.

## Aiheesta muualla
* The Jerusalem Postin kotisivut
Luettelo nykyisistä kardinaaleista

Tämä on **luettelo katolisen kirkon elossa olevista [[kardinaali|kardinaaleista]]**.

## Kardinaalit
### Kardinaalipiispat
*Päivitetty 21. huhtikuuta 2025*. Lähde:

### Kardinaalipapit
*Päivitetty 21. huhtikuuta 2025*. Lähde:

### Kardinaalidiakonit
*Päivitetty 21. huhtikuuta 2025*. Lähde:

## Aiheesta muualla
* Vatikaanin luettelot kardinaaleista
Suomen Mies (kustantamo)

**Kustannus Oy Suomen Mies** on vuonna 1923 perustettu osakeyhtiö, jonka päätuotteita ovat Suomen Sotilas -sotilasaikakauslehti, Maanpuolustuksen Osto-Opas ja kirjojen julkaisutoiminta. Lehden kotipaikka on Helsinki. Toimitusjohtajana toimii Kai Ahotupa.

Osakeyhtiön omistaa Maanpuolustuskiltojen liitto Ry.

## Lähteet

## Aiheesta muualla
*Suomen Sotilas -lehden kotisivut
Riitta Jalonen

**Riitta Elisabet Jalonen** (o.s. *Aho*, s. 22. toukokuuta 1954 Kuusjärvi) on suomalainen kirjailija.

## Elämä ja ura
Jalonen valmistui filosofian maisteriksi Tampereen yliopistosta vuonna 1978 pääaineenaan yleinen kirjallisuustiede. Hän opiskeli myös tiedotusoppia, sosiaalipolitiikkaa, taidehistoriaa kotimaista kirjallisuutta ja käytännöllistä filosofiaa. Jalonen työskenteli Hämeen Kansan toimittajana 1981–1986 ja STT:n toimittajana 1987–1992.

Jalosen esikoisteos *Enkeliyöt* ilmestyi vuonna 1990. Hän voitti teoksella Tammen nuortenkirjakilpailun 1990 ja Topelius-palkinnon 1991. Jalonen sai Hämeen taidetoimikunnan taidepalkinnon 1999. Vuonna 2004 hän sai Finlandia Junior -palkinnon teoksella *Tyttö ja naakkapuu*. Jalonen sai Runeberg-palkinnon 2006 teokesta *[[Kuvittele itsellesi mies]]*. Hän toimi taiteilijaprofessorina viisivuotiskauden 2012–2016. Hänen teoksensa *Kirkkaus* oli Runeberg-ehdokas 2016. Vuonna 2021 Jalonen sai Kirjailijaliiton tunnustuspalkinnon. Jalosen teoksia on käännetty 14 kielelle. Tasavallan presidentti myönsi Jaloselle vuonna 2022 Pro Finlandia -mitalin.

Jalonen on naimisissa kirjailija Olli Jalosen kanssa.

## Teoksia
### Romaaneja
* Enkeliyöt, Tammi 1990
* Säde, Tammi 1992
* Rakkausmuistot, Tammi 1994
* Taudin syy, Tammi 1996
* Todistaja Brigitin talossa, Tammi 1998
* Yö on oranssi häkki, Tammi 2000
* Hula-hula, Tammi 2002
* Kuvittele itsellesi mies. Naisille, jotka kuuntelevat merisäätä saadakseen tietää aallonkorkeuden, Tammi 2005
* Veteen pudonneet, Tammi 2007
* Hyvää yötä Irma Noora, Tammi 2010
* Kuka sinut omistaa, Tammi 2013
* Kirkkaus, Tammi 2016
* Tanssikaa!, Tammi 2019
* 

### Lastenkirjoja
* Elisabet, nalle ja pikkuveli jota ei ole, Tammi 1992
* Tyttö ja naakkapuu, Tammi 2004
* Minä, äiti ja tunturihärkki, Tammi 2005
* Revontulilumi, Tammi 2006
* Aatos ja Sofia, Tammi 2010
* Aatos ja Sofian sokeriletit, Tammi 2012
* Aatos ja Sofian meri, Tammi 2013
* Aatos ja Sofian sorsapuisto, Tammi 2014

### Muita teoksia

*Auringon piirissä, ympäristöteos

* Matkailijan Irlanti, (yhdessä Olli Jalosen kanssa) Otava 1980
* esseitä eri teoksissa

## Lähteet

* Kuka kukin on 2015, Otava 2015

### Viitteet

## Aiheesta muualla
* Riitta Jalonen Tammen sivuilla
* Koski, Mervi: Kirjailijaesittely: Riitta Jalonen Kirjasampo.fi. 29.7.2010.
Giovanni Cheli

**Giovanni Cheli** (4. lokakuuta 1918 – 8. helmikuuta 2013) oli katolinen kirkonmies. Hän syntyi Torinossa, Italiassa, ja sai pappisvihkimyksensä 21. huhtikuuta 1942. Piispaksi hänet vihittiin 16. syyskuuta 1978. Hän toimi vuosina 1978–1998 Santa Giustan titulaariarkkipiispana.

Varhaisella urallaan Cheli ansioitui Vatikaanin edustajana diplomaattisissa tehtävissä. Hänet nimitettiin kardinaaliksi 24. helmikuuta 1998, mutta mahdollisuus vaikuttaa paavin valintaan poistui jo saman vuoden lokakuussa Chelin täytettyä 80 vuotta. Hän nousi 1. maaliskuuta 2008 kardinaalidiakonista kardinaalipapiksi.

## Lähteet

## Aiheesta muualla
* Catholic-hierarchy.org: Giovanni Cardinal Cheli
Hänen suuri rakkautensa

**Hänen suuri rakkautensa** () on yhdysvaltalainen draamaelokuva vuodelta 1933. Elokuvan käsikirjoitti Edith Fitzgerald William Faulknerin tarinan pohjalta, ja sen ohjasi Howard Hawks yhdessä Richard Rossonin kanssa. Elokuvan pääosia näyttelevät Joan Crawford, Gary Cooper, Robert Young ja Franchot Tone. Elokuva on mustavalkoinen ja kestää 113 minuutin, eli tunnin ja 53 minuutin mittainen. Elokuva sai ensi-iltansa Yhdysvalloissa 14. huhtikuuta vuonna 1933 ja Suomeen elokuva tuli teattereihin lokakuun ensimmäisenä päivänä vuonna 1933.

Crawford ja Tone tapasivat ensi kertaa elokuvan kuvauksissa. He menivät myöhemmin naimisiin, mutta erosivat vuonna 1939.

## Juoni

*Hänen suuri rakkautensa* sijoittuu ensimmäisen maailmansodan aikaiseen Englantiin vuoteen 1916. Se kertoo Crawfordin esittämästä englantilaistyttö Dianasta, joka joutuu kolmiodraaman keskushenkilöksi.

## Näyttelijät
*Joan Crawford ... Diana
*Gary Cooper ... Bogard
*Robert Young ... Claude  
*Franchot Tone ... Ronnie  
*Roscoe Karns ... McGinnis 
*Louise Closser Hale ... Applegate 
*Rollo Lloyd ... Major 
*Hilda Vaughn ... Eleanor 

## Lähteet

## Aiheesta muualla
*
*
*''Hänen suuri rakkautensa'' Amazonissa 
*''Hänen suuri rakkautensa'' NNDB:ssä
Harri Hirvas

**Harry Johannes Karlsson**, käytti kirjailijanimeä **Harri Hirvas** (11. elokuuta 1919 Rauma &ndash; 7. huhtikuuta 1991 Rauma) oli suomalainen kirjailija.

Harry Karlsson pääsi ylioppilaaksi Rauman Yhteislyseosta 1939. Hän toimi Rauma-Repola Oy:n palveluksessa kustannuslaskijana ja laskentapäällikkönä 1945–1977.

Karlsson kirjoitti myös Rauman murteella juttuja ja runoja eri lehtiin.

## Teoksia
*  *Maailmankello lyö 12, seikkailuromaani tulevaisuudesta*, Seikkailukirjasto 4.  Karisto 1951
*  *Kärventävä liekki*, jännitysromaani, Seikkailuromaaneja 6.  Karisto 1952
*  *Isoja kaloja verkossa*, romaani, Seikkailuromaaneja 13.   Karisto 1955
*  *Surmankarin sankari*, nuorisoromaani, Seikkailusarja 10.  Valistus 1959
*  *Marsin mies Amerikassa*, jännitysromaani, Seikkailusarja 13.  Valistus 1960

## Lähteet
* Suomen kirjailijat-tietokanta 
* Raumalaisia kirjailijoita : Harry Karlsson
Pertti Mäki-Hakola

**Pertti Eerik Mäki-Hakola** (s. 11. heinäkuuta 1951 Nurmo) on suomalainen poliitikko. Hän oli kokoomuksen kansanedustaja Vaasan vaalipiiristä vuosina 1999–2003. Mäki-Hakola on Seinäjoen kaupunginvaltuuston jäsen vuodesta 2009. Hän on Seinäjoen Energia Oy:n hallituksen puheenjohtaja.

## Ura
Ennen eduskuntaa Mäki-Hakola työskenteli metsänhoitajana 1977–1990, piirimetsänhoitajana 1990–1996 ja piiripäällikkönä 1997–1999.

Mäki-Hakola on toimi Suomen Painiliiton puheenjohtajana vuosina 1999–2000.

## Yksityiselämä
Myös Mäki-Hakolan isä Pentti Mäki-Hakola oli kansanedustaja.

Helmikuussa 2009 Mäki-Hakola jäi kiinni rattijuopumuksesta. Maaliskuussa Seinäjoen käräjäoikeus tuomitsi hänet 40 päiväsakkoon ja kolmen kuukauden ajokieltoon. Hän syyllistyi rattijuopumukseen toistamiseen huhtikuussa 2010 ja sai rangaistukseksi 35 päiväsakkoa ja 8 kuukautta ajokieltoa.

Mäki-Hakola vierailee mielellään Vihtori Kosolan talossa.

## Lähteet
Miguel Pate

**Miguel Pate** (s. 13. kesäkuuta 1979, St. Francisville, Louisiana) on yhdysvaltalainen pituushyppääjä.

Pate sijoittui 2001 Yhdysvaltain mestaruuskisoissa toiseksi tuloksella 835 ja Edmontonin MM-kisoissa neljänneksi. Hän voitti samana vuonna Universiadit. Seuraavana vuonna hän voitti sisäratojen NCAA-mestaruuden sekä sisäratojen Yhdysvaltain-mestaruuden kisaennätyksellä 859. Maansa ulkoratamestaruuskilpailuissa hän oli toinen. Vuonna 2003 hän voitti maansa sisäratojen mestaruuden ja MM-pronssia Birminghamin sisäratojen MM-kisoissa. Myöhemmin samana vuonna hän loukkaantui vakavasti ja oli sivussa koko loppukauden sekä suurimman osan vuodesta 2004. Vuonna 2005 hän voitti Yhdysvaltain mestaruuden, mutta karsiutui Helsingin MM-kisoissa. Kauden lopussa hän oli  toinen.

Pate voitti pronssia Yhdysvaltain-mestaruuskisoissa 2006. Myöhemmin samana vuonna hän sijoittui  viidenneksi. Seuraavana vuonna hän voitti hopeaa Yhdysvaltain-mestaruuskisoissa ja hyppäsi kymmenenneksi Osakan MM-kisoissa. Kauden lopussa  hän oli kahdeksas. Vuonna 2008 hän sijoittui Yhdysvaltain olympiakarsinnoissa kolmanneksi, mutta karsiutui loppukilpailusta Pekingin olympialaisissa.  hän oli kuudes. Berliinin MM-kilpailuissa 2009 hän karsiutui loppukilpailusta.

## Ennätykset
* 100 metrin juoksu: 10,95 (2005)
* Pituushyppy: 846 (2003)
* Kolmiloikka: 16,48 (2001)

## Lähteet
Pro Tools

**Pro Tools** on MIDI- ja audiosekvensseri-ohjelmistosarja, jota ammattilaiset käyttävät laajasti musiikin tuottamisessa, muokkaamisessa sekä elokuvan ja televisio-ohjelmien äänileikkauksessa ja -miksauksessa. Ohjelman on tehnyt Digidesign, osa Avid Technologya.

*Pro Toolsin* kaltaisista audiotyöasemista käytetään nykyisin myös lyhennettä DAW (). Se oli yksi ensimmäisiä ohjelmia, joka tuki CD-laatuista (16&nbsp;bittistä ja 44.1&nbsp;kHz) digitaalista ääntä, ja siksi siitä tuli suosittu. Ohjelma toimi aluksi Macintoshissa ja myöhemmin siitä julkaistiin myös Windows-versio. Digidesign sai Oscar-palkinnon ansioistaan Pro Toolsin kehittämisestä vuonna 2004.

## Lähteet

## Aiheesta muualla

*Digidesignin kotisivut
Peter Poreku Dery

**Peter Poreku Dery** (10. toukokuuta 1918 – 6. maaliskuuta 2008) oli ghanalainen roomalaiskatolinen arkkipiispa ja kardinaali. Hänet vihki papiksi Gérard Bertrand 11. helmikuuta 1951, ja hänet nimitettiin Wan hiippakunnan piispaksi 16. maaliskuuta 1960. Piispaksi vihkiminen seurasi 8. toukokuuta. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen. Dery osallistui Vatikaanin toiseen kirkolliskokoukseen.

18. marraskuuta 1974 Dery nimitettiin Tamalen hiippakunnan piispaksi. 30. toukokuuta 1977 alkaen Tamale oli arkkihiippakunta ja Dery sen arkkipiispa. 26. maaliskuuta 1994 hän jäi eläkkeelle, ja 24. maaliskuuta 2006 hänet valittiin kardinaaliksi. Hänet asetettiin Santa Elena fuori Porta Prenestinan kardinaalidiakoniksi 28. maaliskuuta. Kardinaaliksi tullessaan Dery oli jo liian iäkäs ollakseen oikeutettu äänestämään konklaaveissa. Hän kuoli kahden vuoden kuluttua valinnastaan.

## Lähteet
Ernesto Corripio y Ahumada

**Ernesto Corripio y Ahumada** (29. kesäkuuta 1919 – 10. huhtikuuta 2008) oli roomalaiskatolisen kirkon meksikolainen kirkonmies. Hän syntyi Tampicossa, Tamaulipasin osavaltiossa. 

Corripio y Ahumada sai pappisvihkimyksensä 25. lokakuuta 1942 ja ylennyksen kardinaaliksi 30. kesäkuuta 1979. Hän toimi muun muassa Méxicon arkkipiispana vuodesta 1977, kunnes erosi 75-vuotiaana 29. syyskuuta 1994. 

Corripio y Ahumada ennätti olla kardinaalina lähes 29 vuotta. Siitä huolimatta hänellä ei ollut mahdollisuutta osallistua ainoaankaan konklaaviin; vuoden 1978 konklaavit olivat juuri menneet ohi, eikä kardinaali voinut vuonna 2005 äänestää korkean ikänsä johdosta. Hän oli viettänyt 80-vuotispäiväänsä kesäkuussa 1999. 

Corripio y Ahumada kuoli Meksikossa 88 vuoden ikäisenä. 

## Aiheesta muualla
* Catholic-Hierarchy.org: Ernesto Cardinal Corripio y Ahumada
Paul Joseph Phạm Đình Tụng

**Paul Joseph** () **Phạm Ðình Tụng** (15. kesäkuuta 1919 – 22. helmikuuta 2009) oli vietnamilainen katolisen kirkon kardinaali. Hänet ylennettiin kyseiseen arvoon 26. maaliskuuta 1994.

Tụng sai pappisvihkimyksensä 6. kesäkuuta 1949 ja toimi Hanoin arkkipiispana vuosina 1994–2005. Vuosina 1995–2001 hän toimi myös Vietnamin katolisten piispojen konferenssin puheenjohtajana.

## Lähteet
Lancia Formula 1 -sarjassa

**[[Lancia]]** on italialainen autonvalmistaja, joka osallistui Formula 1 -sarjaan kausina  ja . Tallin autoilla saavutettiin yksi palkintokorokesija, kaksi paalupaikkaa, kahdeksan MM-pistettä ja yksi nopein kierros.

## Historia

Tallin perustaja Vincenzo Lancia työskenteli uransa alkuaikoina oppipoikana sekä testikuljettajana Ceiranon veljesten omistamassa autopajassa, josta tuli myöhemmin osa Fiatin konsernia. Vuonna 1906 Lancia perusti oman autoyrityksensä, jonka johtoon nousi hänen poikansa Gianni Lancia.

Lancia ilmoittautui Formula 1 -sarjaan kaudella 1954, mutta Vittorio Janon suunnitteleman Lancia D50 -auton rakennustöiden viivästymisen vuoksi Alberto Ascari ja Luigi Villoresi ajoivat väliaikaisesti Maseratilla. D50 teki ensiesiintymisensä kauden päätösosakilpailussa Espanjan osakilpailussa, missä Ascari ajoi paalupaikalle, mutta hän joutui keskeyttämään kilpailun kytkinvikaan.

Kaudella 1955 talli voitti MM-sarjan ulkopuolisista osakilpailuista Napolin ja Torinon osakilpailut. Ascarin ja Villoresin lisäksi talli autoilla ajoivat myös Eugenio Castellotti ja Louis Chiron. Monacon osakilpailussa Ascari ajoi kilpailun voitosta Mercedeksen kuljettajien Juan Manuel Fangion ja Stirling Mossin keskeytettyä kilpailun teknisiin ongelmiin, mutta hänen autonsa ajautui mereen radan satama-alueella ja hän joutui keskeyttämään kilpailunsa. Kilpailun voitti Ferrarin Maurice Trintignant, mutta Ascarin tallikaverit Castellotti ja Villoresi sijoittuivat toiseksi ja viidenneksi. 

Monacon menestyksestä huolimatta Lancian talousvaikeudet lisääntyivät ja tallin kuljettaja Ascari kuoli testatessaan Ferrarin autoa. Lancia osallistui vielä Belgian osakilpailuun, missä Castellotti ajoi paalupaikalle, mutta hänen kilpailunsa päättyi vaihdelaatikkovian aiheuttamaan keskeytykseen. Kilpailun jälkeen Lancian myi autonsa Ferrarille ja kauppaan sisältyivät myös Castellotti sekä autonsuunnittelija Jano.

## Saavutukset

**Palkintokorokesijat**

**Paalupaikat**

**Nopeimmat kierrokset**

## Formula 1 -tulokset

 Jaettu auto.

## Huomioita

## Lähteet
Perspektivismi

**Perspektivismi** on Friedrich Nietzschen kehittämä filosofinen näkemys, jonka mukaan maailmaa ei voida havaita tai tuntea sellaisenaan, vaan aina vain tulkita jostakin näkökulmasta eli perspektiivistä. Tämä tarkoittaa sitä, että on aina olemassa useita mahdollisia käsitteellisiä skeemoja, tai perspektiivejä, jotka voivat määrittää totuus- tai arvoarvostelmat, joita teemme. Perspektivismin mukaisesti mitään katsantokantaa ei voida pitää ehdottomasti totena, mutta tästä ei seuraa, että kaikki katsantokannat olisivat yhtä päteviä.

## Katso myös

* Relativismi
* Tulkinta
Choose to Be Me

**Choose To Be Me** on Sunrise Avenuen seitsemäs single yhtyeen vuonna 2006 julkaistulta *[[On the Way to Wonderland]]* -albumilta.

Kappale valittiin syksyllä 2007 Saksan Big Brotherin tunnusmusiikiksi.

## Kappaleet
# 
# 
# 
# 
# 
# 

## Listasijoitukset

## Lähteet

## Aiheesta muualla
*
Käpinkäiset

**Käpinkäiset** (Campephagidae) on pienikokoisten varpuslintujen heimo. Niitä löytyy luonnonvaraisina subtrooppisilta ja trooppisilta alueilta Afrikasta Aasiasta ja Australaasiasta. Useimpien käpinkäisten höyhenpeite on harmaa, mutta esimerkiksi minivettien höyhenpeite on puna-kelta-musta. Linnut elävät puissa ja ne ovat pitkiä ja hoikkarakenteisia lintuja. Käpinkäiset syövät pääosin hyönteisiä, mutta niiden on nähty syövän myös pieniä selkärankaisia ja hedelmiä, siemeniä ja muuta kasviravintoa. Käpinkäisiä näkee riippuen suvusta joko yksin tai pareittain tai pienenä ryhmänä, esimerkiksi minivettejä näkee yleisemmin pieninä ryhminä kuin yksin. Puussa olevaan kuppimaiseen pesään naaras munii yleensä 4 munaa, jota se hautoo noin kaksi viikkoa.

Käpinkäisiin kuuluu 11 sukua ja 85 lajia. Suurin suku on harmaakäpinkäisten suku, johon kuuluu 21 lajia.

## Suvut ja lajit

### [[Afrikanharmaakäpinkäiset]] ''Ceblepyris''
* Afrikanharmaakäpinkäinen *Ceblepyris caesius*
* Kongonharmaakäpinkäinen *Ceblepyris graueri*
* Madagaskarinkäpinkäinen *Ceblepyris cinereus*
* Valkovatsakäpinkäinen *Ceblepyris pectoralis*

### [[Afrikankäpinkäiset]] ''Campephaga''
* Afrikanmustakäpinkäinen *Campephaga phoenicea*
* Akasiakäpinkäinen *Campephaga flava*
* Purppurakäpinkäinen *Campephaga quiscalina*
* Sademetsäkäpinkäinen *Campephaga petiti*

### [[Alankokäpinkäiset]] ''Lobotos''
* Alankokäpinkäinen *Lobotos oriolinus*
* Lännenkäpinkäinen *Lobotos lobatus*

### [[Harmaakäpinkäiset]] ''Coracina''

### [[Kaskaskäpinkäiset]] ''Edolisoma''

### [[Livertäjät]] ''Lalage''

### [[Minivetit]] ''Pericrocotus''

### Lajeja, joilla on oma sukunsa
* Celebesinvuorikäpinkäinen *Celebesica abbotti*
* Kultakäpinkäinen *Campochaera sloetii*
* Mindanaonkäpinkäinen *Malindangia mcgregori*
* Sinikäpinkäinen *Cyanograucalus azureus*

## Lähteet
ShopHQ

**ShopHQ** on yhdysvaltalainen ostoskanava, jonka omistaa iMedia Brands.

Kanava tunnettiin aikaisemmin nimellä **ValueVision**, joka aloitti lähetyksensä maanlaajuisesti lokakuussa 1991, tätä ennen kanavan ohjelmistoa lähetettiin omana paikallistelevisio-ohjelmana vuonna 1990. ValueVision vaihtoi nimekseen **ShopNBC** 2000-luvun alussa. Monien nimenmuutosten jälkeen kanavan nimi muuttui nykyiseen muotoonsa vuonna 2019. ShopHQ:n suurimmat kilpailijat ovat Home Shopping Network (HSN) ja QVC.

ShopHQ tunnetaan erityisesti sen myymistä korutuotteista. Kanava on hiljattain laajentanut valikoimaansa myös kotitaloustuotteisiin, tietokoneisiin, laajakuvatelevisioihin ja ihonhoitotuotteisiin.

## Lähteet

## Aiheesta muualla
* ShopNBC:n kotisivut. 
* ShopNBC:n juontajagalleria.
Favourite Worst Nightmare

**Favourite Worst Nightmare** on brittiläisen rockyhtye Arctic Monkeysin toinen studioalbumi, joka julkaistiin huhtikuussa 2007.

Albumi äänitettiin Lontoon Miloco-studioilla James Fordin ja Mike Crosseyn tuottamana. Ennen albumin julkaisua julkaistiin single ”Brianstorm” 16. huhtikuuta 2007. 

Ensimmäisellä viikollaan albumi myi kotimaassaan yli 220&nbsp;000 kappaletta, ja nousi Britannian albumilistalla listaykköseksi, vaikka se myikin vähemmän kuin yhtyeen debyyttialbumi. Yhdysvalloissa albumi debytoi Billboard 200 -listan seitsemännellä sijalla myyden noin 44&nbsp;000 kappaletta ensimmäisellä viikollaan. Sittemmin albumi on myynyt kaksinkertaista platinaa.  Britanniassa se oli myös ehdokkaana vuoden 2007 Mercury Prize -palkinnon saajaksi.

## Kappaleet
Kappaleet kirjoittanut Alex Turner, ellei toisin mainita. 

## Listasijoitukset

## Julkaisuhistoria

## Lähteet
Neu!

**Neu!** (saksan kielen sana *Uusi!*, IPA: ) oli saksalainen krautrock-yhtye. Yhtye menestyi kaupallisesti erittäin huonosti ollessaan aktiivinen, mutta jälkeenpäin heidän musiikkinsa on toiminut useiden yhtyeiden ja artistien vaikuttajana, kuten PiL, Joy Division, David Bowie, Stereolab, Gary Numan, Ultravox ja Simple Minds.

Albumi *Neu! '75* (1975) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Jäsenet
### Ydinjäsenet
* Klaus Dinger (1971–1975, 1985–1986) – laulu, rummut, kitara, koskettimet
* Michael Rother (1971–1975, 1985–1986) – laulu, kitara, koskettimet
* Konrad "Conny" Plank – tuotanto, musiikin muokkaaminen

### Avustajat
* Thomas Dinger (1975) – rummut
* Hans Lampe (1975) – rummut
* Eberhard Kranemann (1972) – basso
* Uli Trepte (1972)

## Tuotanto
### Studioalbumit

* *[[Neu! (albumi)|Neu!]]* (1972)
* *[[Neu! 2]]* (1973)
* *[[Neu! '75]]* (1975)
* *[[Neu! 4]]* (1995)
* *[[Neu! '86]]* (2010)

### Livealbumit
* *[[Neu! '72 Live in Düsseldorf]]* (1996)

Levy-yhtiöt Astralwerks ja Grönland Records uudelleenjulkaisivat kaikki yhtyeen Brain Recordsin albumit vuonna 2001.

### Singlet
* *Super / Neuschnee* (1972)

## Lähteet
Tomáš Špidlík

**Tomáš Špidlík** (17. joulukuuta 1919 – 16. huhtikuuta 2010) oli tšekkiläinen kardinaali. Hän oli pappisvihkimyksensä 22. elokuuta 1949 saanut jesuiitta. 

Špidlík ylennettiin kardinaaliksi 21. lokakuuta 2003. Hän oli silloin jo 83-vuotias, joten hänellä ei ollut koskaan mahdollisuutta äänestää konklaavissa uuden paavin valinnassa.

## Lähteet
José Tomás Sánchez

**José Tomás Sánchez** (17. maaliskuuta 1920 – 9. maaliskuuta 2012) oli katolinen kirkonmies Filippiineillä. Hän syntyi Pandanissa, Catanduanesissa, ja sai pappisvihkimyksensä 12. toukokuuta 1946.

Sánchez toimi Nueva Segovian arkkipiispana vuosina 1982–1986.

Sánchezista tehtiin kardinaali 28. kesäkuuta 1991, ja hän toimi *Congregatio pro Clericis* -kongregaation prefektinä vuoteen 1996. Hän menetti äänioikeutensa paavin valitsevissa konklaaveissa täytettyään 80 vuotta maaliskuussa 2000.

## Lähteet
Eddie Johnson

**Eddie Johnson** (s. 31. maaliskuuta 1984 Bunnell, Florida, Yhdysvallat) on yhdysvaltalainen jalkapalloilija.

Johnson edusti muun muassa Englannin valioliigan Fulhamia, jonne hän siirtyi Kansas City Wizardsista tammikuussa 2008. Aiemmin urallaan hän edusti yhdysvaltalaisjoukkue FC Dallasia.

Johnson edusti Yhdysvaltain jalkapallomaajoukkuetta vuoden 2006 MM-kisoissa, joissa hän pääsi vaihtopelaajana kentälle kahdessa ottelussa. Kaikkiaan hän on pelannut 63 maaottelua ja tehnyt niissä 19 maalia vuosina 2004–2014.

## Lähteet

## Aiheesta muualla
*Profiili  – ESPN Soccernet
*Profiili – US Soccer
*Profiili – Fulham FC
Geraldo Majella Agnelo

**Geraldo Majella Agnelo** (19. lokakuuta 1933 Juiz de Fora, Minas Gerais, Brasilia – 26. elokuuta 2023 Londrina) oli brasilialainen kardinaali. Hän toimi São Salvador da Bahian arkkipiispana ja siten koko Brasilian priimaksena vuosina 1999–2011.

Agnelo syntyi Juiz de Forassa, Minas Geraisin osavaltiossa ja sai pappisvihkimyksensä 29. kesäkuuta 1957. Piispaksi hänet nimitettiin 14. toukokuuta 1978 ja São Salvador da Bahian arkkipiispaksi 13. tammikuuta 1999. Johannes Paavali II nimitti Agnelon kardinaaliksi 21. helmikuuta 2001, ja hän osallistui näin uuden paavin valinneeseen konklaaviin vuonna 2005. Agnelo jäi eläkkeelle arkkipiispan virastaan 12. tammikuuta 2011.

## Lähteet
Kangaslammin rautatieasema

**Kangaslammin rautatieasema** () on lakkautettu rautatieliikennepaikka Suomen rataverkolla Pieksämäki–Joensuu-radalla Varkauden kaupungin Kangaslammilla. Asema sijaitsee 18 kilometriä Varkauden rautatieaseman itäpuolella.

Kangaslampi avattiin liikenteelle 1. joulukuuta 1939. Asemarakennus valmistui jo 1935, ja sen suunnitteli Thure Hellström. Miehitys Kagaslammilla päättyi 31. toukokuuta 1970 ja tavaraliikenne lakkautettiin 1981. Henkilöliikenne lakkautettiin 28. toukokuuta 1989.

Asemarakennus on yksityiskäytössä. Sivuraide on vieläkin jäljellä, mutta se on peitetty 2001–2002 Varkaus–Joensuu-rataosuuden perusparannuksesta ylijääneellä raidesepelillä. Liikennepaikalla on ollut myös kampiasetinlaite ja siipiopastimet.

## Lähteet

## Aiheesta muualla
*Vaunut.org: Kuvia Kangaslammilta
Toni Braxton

**Toni Michelle Braxton** (s. 7. lokakuuta 1966 Severn, Maryland) on yhdysvaltalainen laulaja, lauluntekijä ja televisiopersoona. Hänet tunnetaan etenkin vuoden 1996 kappaleestaan ”Un-Break My Heart”. Braxton on voittanut seitsemän Grammy-palkintoa.

## Elämä ja ura
Braxton on kuusilapsisen perheen vanhin. Hän kasvoi uskonnollisessa ympäristössä ja lauloi äitinsä ja sisartensa kanssa kirkkokuorossa. Hän aloitti opiskelut musiikinopettajaksi, mutta jätti opintonsa kesken, kun lauluntekijä Bill Pettaway löysi Braxtonin sisaruksineen ja he saivat levytyssopimuksen vuonna 1990. Toni Braxtonin sooloura alkoi seuraavana vuonna, kun hän pääsi laulamaan Eddie Murphyn elokuvan ääniraidalle ja julkaisi sooloalbumin vuonna 1993. Se nousi kärkeen sekä pop- että R&B -myyntilistoilla, ja sitä myytiin yhteensä kahdeksan miljoonaa kappaletta.

## Yksityiselämä
Braxtonilla on entisen aviomiehensä kanssa vuosina 2001 ja 2003 syntyneet pojat. Pojista nuoremmalla on todettu autismi. Pari oli naimisissa 2001–2013. Braxton on myöhemmin seurustellut rap-artisti Birdmanin kanssa.

## Diskografia
### Albumit
#### Studioalbumit
* 1993: *[[Toni Braxton (albumi)|Toni Braxton]]*
* 1996: *[[Secrets (albumi)|Secrets]]*
* 2000: *The Heat*
* 2002: *[[More Than a Woman (albumi)|More Than a Woman]]*
* 2005: *[[Libra (albumi)|Libra]]*
* 2008: *[[Toni Braxtonin kuudes studioalbumi|TBA]]*
* 2010: *[[Pulse]]*
* 2018: *[[Sex & Cigarettes]]*
* 2020: *[[Spell My Name]]*

#### Kokoelma-albumit
* 2003: *[[Ultimate Toni Braxton]]*
* 2004: *[[Platinum & Gold Collection (Toni Braxtonin albumi)|Platinum & Gold]]*
* 2007: *[[The Essential Toni Braxton|The Essential: Toni Braxton / The Best So Far]]*

## Lähteet

## Aiheesta muualla
Cláudio Hummes

**Cláudio Hummes** (8. elokuuta 1934 Montenegro, Brasilia – 4. heinäkuuta 2022) oli brasilialainen katolisen kirkon kardinaali. Hän työskenteli kardinaalin tehtäviensä lisäksi *Congregatio pro Clericis* -kongregaation prefektinä. Hummes oli myös fransiskaanien jäsen. Sukujuuriltaan Hummes oli saksalais-brasilialaista sukua. 

Pappisvihkimyksen Hummes sai 1958. Hän opiskeli nuoruudessaan muun muassa filosofiaa, mitä hän opetti myös fransiskaaniseminaarissa. Vuonna 1996 hänestä tuli paavi Johannes Paavali II:n päätöksellä Fortalezan arkkipiispa, ja 1998 hänet siirrettiin São Pauloon. 21. helmikuuta 2001 Johannes Paavali II teki Hummesista kardinaalin. 

Vuoden 2005 konklaavissa Hummes mainittiin useasti yhtenä mahdollisena seuraajaehdokkaana Johannes Paavali II:lle. Valituksi tuli kuitenkin saksalainen kardinaali Joseph Ratzinger, joka otti nimekseen Benedictus XVI:n. 

## Lähteet
Musashi (täsmennyssivu)

**Musashi** voi tarkoittaa seuraavia asioita

* Musashin provinssi, Japanin entinen maakunta
* Musashi, 1940 rakennettu japanilainen sotalaiva
* Miyamoto Musashi, japanilainen 1600-luvulla elänyt soturi ja *miekkapyhimys* eli *kensei*
* Musashi, Eiji Yoshikawan Miyamoto Musashista kertova teos
* Musashi, japanilainen K-1-ottelija
* *[[Brave Fencer Musashi]]*, Squaren videopeli
* Jessie (), Rakettiryhmän jäsen Pokémon-animesarjassa